เรื่องร้องเรียน (ห้องน้ำ,ร้องเรียน,ความปลอดภัย) วันที่ 2023-05-11 08:41:44 — แขวงดอนเมือง เขตดอนเมือง กรุงเทพมหานคร
เรียน ท่านผู้ว่ากรุงเทพมหานคร
เรื่อง แรงงานต่างชาติ
เนื่องจากได้มีแรงงานต่างชาติ(พม่า,กัมพูชา ฯลฯได้เข้ามาตั้งแคมป์เป็นที่พักอาศัยจำนวนมากในซอย
ช่างอากาศอุทิศ (แยกซ้ายเกือบสุดซอย) เขตตอนเมือง กรุงเทพมหานคร ซึ่งเหตุการณ์แบบนี้เจ้าของที่ต้อง
ได้รับอนุญาตการก่อสร้างแคมที่พักอาศัยจากหน่วยงานหรือเปล่าครับท่าน ถ้าไม่ได้รับอนุญาตจากหน่วยงาน
คงจะต้องลำบากต่อผู้ที่พักอาศัยในบริเวณพื้นที่ดังกล่าวข้างต้นดังนี้
1. การก่อสร้างแคมป์ที่พักอาศัยของคนงานไม่มีการวางท่อระบายน้ำเสีย และการก่อสร้างสิ่งปลูก
สร้าง เช่น ห้องน้ำติดกำแพงบริเวณบ้านพักของผู้พักอาศัย อาจจะส่งผลกระทบเรื่องกลิ่นเน่าเสีย
และสิ่งปฏิกูลในอนาคตถ้ามีการพักอาศัยเป็นระยะเวลาที่นานในอนาคต
2. ปัญหาเรื่องเศษขยะที่มีไม่มีที่รองรับอย่างถูกสุขลักษณะ
3. จำนวนบุคคลที่เข้ามามาพักอาศัยในแคมป์ที่เยอะมากอยู่กันอย่างแออัดและมีการส่งสียงดังใน
บางครั้ง
4. ระบบรักษาความปลอดภัยก็ไม่มี ถ้าเกิดเพลิงไหม้หน่วยงานไหนรับผิดชอบ
จากรายละเอียดที่ได้นำเรียนข้าพเจ้าคิดว่าลักษณะการปลูกสิ่งก่อสร้างแบบนี้ ควรมีการดำเนินการที่
ถูกสุขลักษณะและในอนาคตกลิ่นเน่าเหม็น หรือเชื้อโรค คงจะเกิดขึ้นอย่างแน่นอนและส่งผลต่อผู้ที่พักอาศัยใน
บริเวณนี้แน่นอนในอนาคตข้างหน้า
ในการนี้ข้าพเจ้าได้ดำเนินการเข้าไปแจ้งต่อเจ้าหน้าที่พนักงานเขตท่านหนึ่งไปแล้ว เรื่องเงียบไป
ข้าพเจ้าจึงได้มาร้องเรียนผ่านมายังท่านผู้ว่าาให้ท่านทราบในฐานะประชาชนผู้พักอาศัยในบริเวณดังกล่าว
ข้าพเจ้าหวังว่าท่านผู้ว่าจะทราบเรื่องและดำเนินการตามที่ร้องขอและจัดการระบบที่พักอาศัย การจัดการขยะ
ฯลฯ ในลำดับต่อไป
ด้วยความเคารพอย่างสูง
ประชาชนผู้เดือดร้อน